b'\n_START_ARTICLE_\nVez\n_START_SECTION_\nOpis\n_START_PARAGRAPH_\nGran\xc4\x8dice su do druge godine dlakave, dosta tanke. Li\xc5\xa1\xc4\x87e je naj\xc5\xa1ire u sredini, ozdo dlakavo. Postrane \xc5\xbeilice gornjeg dijela plojke nikad se ne razgranjuju. Cvjetovi i plodovi stoje na duga\xc4\x8dkoj stapci. Oni \xc4\x8dine ovelike kitice i vise. Pupovi su o\xc5\xa1tri, goli, svijetlo sme\xc4\x91i, s tamnim rubovima ljusaka. Plod na rubu krilca je dlakav. Sjeme se nalazi u sredini ploda.\n_START_SECTION_\nRasprostranjenost\n_START_PARAGRAPH_\nRaste u sjevernoj i srednjoj Europi, te zapadnoj Aziji. Najraspro\xc2\xadstranjeniji je sjeverno od Alpa. Raste prete\xc5\xbeno u nizi\xc2\xadnama.\n_START_SECTION_\nBioekolo\xc5\xa1ke karakteristike\n_START_PARAGRAPH_\nU okviru prirodnog areala rasprostranjenosti vrsta je vezana za aluvijalne \xc5\xa1ume, i rijetko prelazi visine iznad 400 m. Naj\xc4\x8de\xc5\xa1\xc4\x87a je du\xc5\xbe rijeka, kao \xc5\xa1to su Volga i Dunav, i predstavlja jednu od rijetkih vrsta brijesta koja je toleranta na du\xc5\xbea plavljenja, i anaerobne uvjete tla, ali ima ve\xc4\x87e zahtjeve prema svijetlosti od poljskoga brijesta. \xc5\xbdivi do 400 godina. Iako nema uro\xc4\x91enu genetsku otpornost prema holandskoj bolesti brijesta, vrlo rijetko obolijeva. Najsrodniji je s ameri\xc4\x8dkim brijestom.'